techiaith/cofnodycynulliad_en-cy huggingface dataset:
English: Thank you very much, Angela. Therefore, just to confirm, we have heard Angela's words, stating that she does not wish to move, or rather that she wishes to withdraw amendment 2. Is there any objection from any Member to doing so? I see that there is no objection. Thank you very much. Therefore, amendment 2 is withdrawn.
Welsh: Diolch yn fawr, Angela. Felly, i gadarnhau, dŷn ni wedi clywed geiriau Angela ei bod hi ddim eisiau symud y gwelliant, ei bod hi'n tynnu gwelliant 2 yn ôl. Oes yna unrhyw wrthynebiad gan unrhyw Aelod i wneud hynny? Dim gwrthwynebiad. Diolch yn fawr. Felly, tynnwyd gwelliant 2 yn ôl.
English: And, therefore, amendment 2 falls because it was not moved. That, therefore, brings the discussions to an end. And may I thank the Minister and his officials for their attendance this morning? You should receive the usual transcript of the meeting for you to check for factual accuracy. And that completes Stage 2 proceedings. Stage 3 will begin tomorrow, and the relevant dates for Stage 3 proceedings will be published in due course. But that completes that item. Thank you very much.
Welsh: Felly, mae gwelliant 2, fel y cyfryw, yn cwympo achos gwnaeth o ddim cael ei gyflwyno. Felly, mae hynny'n dod â'r trafodaethau i ben. A allaf ddiolch i'r Gweinidog a'i swyddogion am fod yn bresennol y bore yma? Ac, hefyd, byddwch yn derbyn y trawsgrifiad arferol o'r trafodaethau er mwyn i chi allu gwirio eu bod nhw'n ffeithiol gywir. Daw hynny, felly, â thrafodaethau Cyfnod 2 i ben. Bydd Cyfnod 3 yn dechrau yfory, a bydd y dyddiadau perthnasol ar gyfer trafodion Cyfnod 3 yn cael eu cyhoeddi maes o law. Ond dyna ddiwedd yr eitem yna. Diolch yn fawr.
English: We'll move on now to item 3, papers to note. Members will have read the following letters: a letter from the Board of Community Health Councils regarding the Health and Social Care (Quality and Engagement) (Wales) Bill; a letter from the Medical Protection Society regarding the National Health Service (Indemnities) (Wales) Bill, and also a letter from the Welsh Language Commissioner regarding the Health and Social Care (Quality and Engagement) (Wales) Bill. Is everyone content to note those? Thank you very much.
Welsh: Symud ymlaen nawr i eitem 3 a phapurau i'w nodi. Mi fydd Aelodau wedi darllen y llythyrau canlynol: llythyr gan y Bwrdd Cynghorau Iechyd Cymuned ynghylch y Bil Iechyd a Gofal Cymdeithasol (Ansawdd ac Ymgysylltu) (Cymru); llythyr gan y Gymdeithas Gwarchod Meddygol ynghylch Bil y Gwasanaeth Iechyd Gwladol (Indemniadau) (Cymru), ac hefyd, llythyr gan Gomisiynydd y Gymraeg ynghylch y Bil Iechyd a Gofal Cymdeithasol (Ansawdd ac Ymgysylltu) (Cymru). Pawb yn hapus i nodi'r rheini? Diolch yn fawr.
English: Moving on to item 4, and a motion under Standing Order 17.42 (vi) to resolve to exclude the public from the remainder of the meeting. Everyone content? Thank you very much. We will move to private session.
Welsh: Felly, symud ymlaen i eitem 4, a chynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod. Pawb yn hapus? Diolch yn fawr. Mi awn ni felly i sesiwn breifat.
English: The first item on our agenda this afternoon is questions to the Minister for Environment, Energy and Rural Affairs, and the first question is from Rhun ap Iorwerth.
Welsh: Yr eitem gyntaf ar ein hagenda ni y prynhawn yma yw'r cwestiynau i Weinidog yr Amgylchedd, Ynni a Materion Gwledig, ac mae'r cwestiwn cyntaf gan Rhun ap Iorwerth.
English: I met with the Minister for Housing and Local Government last month to discuss the draft energy policies in the NDF, including those that impact on Ynys Môn. The NDF consultation closed on 15 November. Officials are currently reviewing the 1,100 responses received, and the Welsh Government will respond to the consultation in the spring.
Welsh: Cyfarfûm â'r Gweinidog Tai a Llywodraeth Leol y mis diwethaf, i drafod y polisïau ynni drafft yn y Fframwaith Datblygu Cenedlaethol, gan gynnwys y rheini sy'n effeithio ar Ynys Môn. Daeth ymgynghoriad y FfDC i ben ar 15 Tachwedd. Mae swyddogion wrthi'n adolygu'r 1,100 o ymatebion a gafwyd, a bydd Llywodraeth Cymru yn ymateb i'r ymgynghoriad yn y gwanwyn.
English: Well, I hope you sounded some very, very loud alarm bells in that meeting with the Minister. As the question says, I know the development framework isn't in your brief, but I would advise you to be very careful in pressing for answers about what on earth the framework means for your area - or one of your areas - of responsibility: energy. If we look at the wider NDF, where do I start? No reference to Holyhead in there; it doesn't seem to be fitting in with the principles of spreading wealth; there's no vision there on the Welsh language; no real talk about regional hubs. Senior officers - the most senior officers - in north Wales knew nothing about what was going to be in this national development framework, I understand, until it was published. There's no reference to the third bridge on the Menai straits - it goes on and on. Now, I understand that a committee in this Assembly is likely to propose moving away from the spatial model when it comes to energy generation in future. Certainly the spatial approach, as it applies to Anglesey, with 250m turbines - higher than the highest bit of land anywhere on Anglesey - is just ridiculous. So, I would call on you to reject what is being proposed in terms of energy generation. And would you share with me my fear that, when it comes to energy, the national development framework, as in so many other areas, is, in the words of officials that I have heard, like a very bad GCSE project?
Welsh: Wel, rwy'n gobeithio i chi ganu rhai larymau swnllyd iawn yn y cyfarfod hwnnw gyda'r Gweinidog. Fel y dywed y cwestiwn, gwn nad yw'r fframwaith datblygu yn rhan o'ch briff, ond buaswn yn eich cynghori i fod yn ofalus iawn wrth bwyso am atebion ynghylch yr hyn y mae'r fframwaith yn ei olygu i'ch maes cyfrifoldeb - neu un o'ch meysydd cyfrifoldeb - sef ynni. Os edrychwn ar y FfDC ehangach, ble rwy'n dechrau? Nid yw'n cynnwys unrhyw gyfeiriad at Gaergybi; nid ymddengys ei fod yn cyd-fynd ag egwyddorion lledaenu cyfoeth; nid yw'n cynnwys gweledigaeth ar gyfer y Gymraeg; nid yw'n cynnwys unrhyw sôn go iawn am ganolfannau rhanbarthol. Nid oedd uwch swyddogion - y swyddogion uchaf - yng ngogledd Cymru yn gwybod unrhyw beth am yr hyn y byddai'r fframwaith datblygu cenedlaethol hwn yn ei gynnwys, yn ôl yr hyn a ddeallaf, tan iddo gael ei gyhoeddi. Nid oes unrhyw gyfeiriad ynddo at drydedd bont y Fenai - mae'n mynd ymlaen ac ymlaen. Nawr, deallaf fod pwyllgor yn y Cynulliad hwn yn debygol o gynnig ymbellhau oddi wrth y model gofodol mewn perthynas â chynhyrchu ynni yn y dyfodol. Yn sicr, mae'r dull gofodol, mewn perthynas ag Ynys Môn, gyda thyrbinau 250m - sy'n uwch na'r tir uchaf yn unrhyw le ar Ynys Môn - yn chwerthinllyd. Felly, buaswn yn galw arnoch i wrthod yr hyn sy'n cael ei argymell o ran cynhyrchu ynni. Ac a fyddech yn rhannu fy mhryder, o ran ynni, fod y fframwaith datblygu cenedlaethol, fel cymaint o feysydd eraill, yng ngeiriau swyddogion a glywais, yn debyg i brosiect TGAU gwael iawn?
English: No; no, I wouldn't agree with that. It was a consultation and, as I say, Welsh Government officials from the Minister's department are currently reviewing the 1,100 responses we received. I know an initial review of the responses has revealed that some of the public have raised concerns about the impact of the policies on their communities - I think that's obviously something that needs to be looked at - as well as the renewable energy industry. They've also put forward their views, and they've requested removal of the spatial approach to allow them to develop anywhere. Well, clearly, the Welsh Government is showing leadership by bringing forward this NDF, which will make sure that we are able to meet our targets for renewable energy. But, as I say, it was a consultation, and the responses are currently being reviewed.
Welsh: Na; na, ni fuaswn yn cytuno â hynny. Ymgynghoriad ydoedd, ac fel y dywedaf, mae swyddogion Llywodraeth Cymru o adran y Gweinidog wrthi'n adolygu'r 1,100 o ymatebion a gawsom. Gwn fod adolygiad cychwynnol o'r ymatebion wedi datgelu bod rhai aelodau o'r cyhoedd wedi mynegi pryderon am effaith y polisïau ar eu cymunedau - credaf fod hynny'n amlwg yn rhywbeth y mae angen edrych arno - yn ogystal â'r diwydiant ynni adnewyddadwy. Maent hefyd wedi cyflwyno eu safbwyntiau, ac maent wedi gofyn am gael gwared ar y dull gofodol, er mwyn caniatáu iddynt ddatblygu yn unrhyw le. Wel, yn amlwg, mae Llywodraeth Cymru yn dangos arweinyddiaeth, drwy gyflwyno'r FfDC hwn, a fydd yn sicrhau ein bod yn gallu cyrraedd ein targedau ar gyfer ynni adnewyddadwy. Ond, fel y dywedaf, ymgynghoriad ydoedd, ac mae'r ymatebion yn cael eu hadolygu ar hyn o bryd.
English: The draft national development framework says, in the context of Anglesey: 'The potential Wylfa Newydd nuclear power station development could provide significant employment, training and other associated economic benefits across the whole region if a decision is made to proceed with the scheme.' Well, when I met Horizon Nuclear Power - in my latest meeting with them - this summer, they told me the project was not dead, and that if planning and funding, including the strike price, stacked up, it actually would come back to the table, and things were quite buoyant and positive. But there would be about 18 to 24 months lead time for best-case scenario, and, crucially, they were continuing to work with both the Welsh and UK Governments to try to develop the right conditions to restore the project. Notwithstanding things being delayed at the Westminster end, what is your current understanding of developments, in the context of their engagement with you?
Welsh: Dywed y fframwaith datblygu cenedlaethol drafft, yng nghyd-destun Ynys Môn: 'Gallai'r cynllun arfaethedig i adeiladu gorsaf ynni niwclear Wylfa Newydd ddod â manteision sylweddol o ran cyflogaeth, hyfforddiant a manteision economaidd cysylltiedig eraill ledled y rhanbarth cyfan os penderfynir bwrw ymlaen â'r cynllun.' Wel, pan gyfarfûm â Horizon Nuclear Power - yn fy nghyfarfod diweddaraf â hwy - yr haf hwn, dywedasant wrthyf nad oedd y prosiect yn farw, a phe bai cynlluniau a chyllid, gan gynnwys y pris streic, yn cael eu trefnu, byddai'n cael ei gyflwyno eto, ac roedd pethau'n eithaf bywiog a chadarnhaol. Ond byddai oddeutu 18 i 24 mis o amser arwain yn y senario orau, ac yn hollbwysig, roeddent yn parhau i weithio â Llywodraeth Cymru a Llywodraeth y DU i geisio datblygu'r amodau cywir i adfer y prosiect. Er bod pethau wedi eu gohirio yn San Steffan, beth yw eich dealltwriaeth o'r datblygiadau ar hyn o bryd, yng nghyd-destun eu hymgysylltiad â chi?
English: Well, we were obviously very disappointed the UK Government announced the delay to the granting of a development consent order for Wylfa Newydd. Welsh Government is currently in the process of reviewing the Secretary of State's letter of 23 October, and we'll provide all detail that they requested from our end by the end of December.
Welsh: Wel, roeddem yn amlwg yn siomedig iawn fod Llywodraeth y DU wedi cyhoeddi'r oedi cyn rhoi gorchymyn caniatâd datblygu ar gyfer Wylfa Newydd. Ar hyn o bryd, mae Llywodraeth Cymru yn y broses o adolygu llythyr yr Ysgrifennydd Gwladol ar 23 Hydref, a byddwn yn darparu'r holl fanylion y gofynasant amdanynt gennym erbyn diwedd mis Rhagfyr.
English: Thank you. The Welsh Government's policy document 'Woodlands for Wales' strategy outlines our commitments and objectives towards forestry in Wales. An additional £1 million has been given to the current round of Glastir woodland creation, and we are developing a national forest programme to increase woodland planting and management in Wales.
Welsh: Diolch. Mae dogfen bolisi Llywodraeth Cymru, strategaeth 'Coetiroedd i Gymru', yn amlinellu ein hymrwymiadau a'n hamcanion mewn perthynas â choedwigaeth yng Nghymru. Mae £1 miliwn yn ychwanegol wedi'i roi i'r rownd gyfredol o greu coetiroedd Glastir, ac rydym yn datblygu rhaglen goedwigoedd genedlaethol i gynyddu gwaith plannu a rheoli coetiroedd yng Nghymru.
English: No. It's Christmas, but even a question of two and a half minutes long is just stretching even me and my Christmas spirit. So, I'll ask the Minister to respond.
Welsh: Na. Mae'n Nadolig, ond mae hyd yn oed cwestiwn o ddau funud a hanner o hyd yn fy ymestyn i a fy ysbryd Nadoligaidd. Felly, gofynnaf i'r Gweinidog ymateb.
English: Well, when it comes to rhetoric, I don't think I can compete with the Brexit Party. I did talk about tree planting yesterday when I launched the consultation for the clean air plan. I will be the first to admit that we haven't been planting the numbers of trees that I would want to see and that we will need to have if we are going to reach our decarbonisation targets. There is a great deal of work going on at the present time, and has been, I would say, for the last year, around the number of trees we are able to plant. We have planted, I think, over 16 million trees in the last three years. A lot of that will have been restocking; we need to be looking at new areas. You'll be aware of the First Minister's manifesto commitment to have a national forest, and that has really been a focus for my officials over the last few months and I will be coming forward with more information around the national forest when we come back in the new year. I think what the national forest will do is that it will accelerate reforestation, but it also will look to others. We can't do it on our own. Welsh Government cannot do this on our own. We need others to help us, and that will be part of the national forest.
Welsh: Wel, o ran rhethreg, ni chredaf y gallaf gystadlu â Phlaid Brexit. Soniais am blannu coed ddoe pan lansiais yr ymgynghoriad ar gyfer y cynllun aer glân. Fi fydd y cyntaf i gyfaddef nad ydym wedi bod yn plannu'r nifer o goed y buaswn yn dymuno'u gweld ac y bydd eu hangen arnom os ydym am gyrraedd ein targedau datgarboneiddio. Mae llawer iawn o waith yn mynd rhagddo ar hyn o bryd, ac wedi bod yn mynd rhagddo, buaswn yn dweud, dros y flwyddyn ddiwethaf, ar nifer y coed y gallwn eu plannu. Credaf ein bod wedi plannu dros 16 miliwn o goed yn ystod y tair blynedd diwethaf. Ailstocio oedd llawer o hynny; mae angen i ni edrych ar ardaloedd newydd. Fe fyddwch yn gwybod am ymrwymiad maniffesto'r Prif Weinidog i gael coedwig genedlaethol, ac mae fy swyddogion wedi bod yn canolbwyntio ar hynny dros yr ychydig fisoedd diwethaf a byddaf yn darparu mwy o wybodaeth am y goedwig genedlaethol pan fyddwn yn dychwelyd yn y flwyddyn newydd. Credaf mai'r hyn y bydd y goedwig genedlaethol yn ei wneud yw y cyflymu ailgoedwigo, ond bydd hefyd yn edrych tuag at eraill. Ni allwn wneud hyn ar ein pen ein hunain. Ni all Llywodraeth Cymru wneud hyn ar ein pen ein hunain. Mae arnom angen i eraill ein helpu, a bydd hynny'n rhan o'r goedwig genedlaethol.
English: Half of the answer to my question is done anyway. The Confederation of Forest Industries claimed recently that funding for tree planting is just a third of what it needs to be if Welsh Government is to meet its minimum targets. They went on to say that millions more pounds need to be put into tree planting if Wales is to have any chance of meeting the climate emergency aspiration. Minister, you just said that a great deal of work is ongoing at the moment. Is the funding available, and what is your timescale and targets to achieve what you have already promised - at least 2,000 hectares each year? So, how long will it take, and when are you going to be near the target, which, at the moment, is 80 per cent less? Thank you.
Welsh: Mae hanner fy nghwestiwn wedi'i ateb beth bynnag. Honnodd y Cydffederasiwn Diwydiannau Coedwigoedd yn ddiweddar fod lefel y cyllid ar gyfer plannu coed draean yn unig o'r lefel y dylai fod os yw Llywodraeth Cymru am gyrraedd ei thargedau sylfaenol. Aethant ymlaen i ddweud bod angen gwario miliynau o bunnoedd yn rhagor ar y gwaith o blannu coed os yw Cymru am gael unrhyw obaith o wireddu'r dyhead i fynd i'r afael â'r argyfwng hinsawdd. Weinidog, rydych newydd ddweud bod llawer iawn o waith yn mynd rhagddo ar hyn o bryd. A yw'r cyllid ar gael, a beth yw eich amserlen a'ch targedau ar gyfer cyflawni'r hyn rydych eisoes wedi'i addo - o leiaf 2,000 hectar y flwyddyn? Felly, pa mor hir y bydd hynny'n ei gymryd, a phryd y byddwch yn agosáu at y targed, sef 80 y cant yn llai ar hyn o bryd? Diolch.
English: So, I go back to what I said in my answer to David Rowlands. Welsh Government can't do it on our own. We need others to help us to do this. We need others to bring funding forward. We need others to bring land forward. We put significant funding into our tree and woodland expressions of interest window in relation to Glastir. There is also funding available within the sustainable management scheme projects. Within our 'Sustainable Farming and our Land' consultation, one are where I think everyone is in agreement is that farmers could look to perhaps planting more trees on their land, and certainly they seem very keen to do that when we take forward that scheme. I'm doing a great deal of work with NRW. The board of NRW has already approved an umbrella woodland creation programme, with funding available. That will incorporate new and existing schemes and projects.
Welsh: Felly, dychwelaf at yr hyn a ddywedais yn fy ateb i David Rowlands. Ni all Llywodraeth Cymru wneud hyn ar ein pen ein hunain. Mae arnom angen i eraill ein helpu i wneud hyn. Mae arnom angen i eraill ddarparu cyllid. Mae arnom angen i eraill ddarparu tir. Rhoesom gyllid sylweddol tuag at ein cyfnod mynegi diddordeb ar gyfer cynlluniau coed a choetiroedd mewn perthynas â Glastir. Mae cyllid ar gael hefyd drwy brosiectau'r cynllun rheoli cynaliadwy. Yn ein hymgynghoriad 'Ffermio Cynaliadwy a'n Tir', un peth y credaf fod pawb yn cytuno arno yw y gallai ffermwyr geisio plannu mwy o goed ar eu tir efallai, ac yn sicr, ymddengys eu bod yn awyddus iawn i wneud hynny pan fyddwn yn bwrw ymlaen â'r cynllun hwnnw. Rwy'n gwneud llawer iawn o waith gyda Cyfoeth Naturiol Cymru. Mae bwrdd CNC eisoes wedi cymeradwyo rhaglen ambarél i greu coetiroedd, gyda chyllid ar gael. Bydd honno'n ymgorffori cynlluniau a phrosiectau newydd a rhai sy'n bodoli eisoes.
English: If we're going to get large numbers of trees planted, then we need a plan, not a national target. Will the Welsh Government set annual targets at local authority level, designate land for tree planting, or ask local authorities to designate land for tree planting like they do in the local development plan for housing, and set a minimum number of trees to be planted per house for each new housing development, so we actually have a method of going forward, rather than just aspirations?
Welsh: Os ydym am sicrhau bod nifer fawr o goed yn cael eu plannu, mae angen cynllun arnom, nid targed cenedlaethol. A wnaiff Llywodraeth Cymru osod targedau blynyddol ar lefel awdurdod lleol, dynodi tir ar gyfer plannu coed, neu ofyn i awdurdodau lleol ddynodi tir ar gyfer plannu coed fel y gwnânt yn y cynllun datblygu lleol ar gyfer tai, a gosod isafswm o goed i'w plannu fesul tŷ ar gyfer pob datblygiad tai newydd, fel bod gennym ffordd o fwrw ymlaen, yn hytrach na dyheadau yn unig?
English: We don't currently have any plans for setting targets at the local authority level. However, I think local authorities have a very important role to play. You will have just heard me say that we can't do it on our own; we need others to work with us. I know that many local authorities are working to increase the canopy cover in their areas and they're looking to expand planting on local authority-owned land and encouraging more infrastructure. And yesterday, in the clean air plan oral statement, you may have heard me say that one thing we're looking at is tiny forests, and these are small pieces of land, and quite often public sector land in hospitals or schools, for instance, where we can look to plant just a small amount of trees. Clearly, local authorities would have a role to play in that.
Welsh: Ar hyn o bryd, nid oes gennym unrhyw gynlluniau i osod targedau ar lefel awdurdod lleol. Fodd bynnag, credaf fod gan awdurdodau lleol ran bwysig iawn i'w chwarae. Byddwch newydd fy nghlywed yn dweud na allwn wneud hyn ar ein pen ein hunain; mae angen i eraill weithio gyda ni. Gwn fod llawer o awdurdodau lleol yn gweithio i gynyddu brigdwf yn eu hardaloedd ac yn awyddus i blannu mwy ar dir sy'n eiddo i awdurdodau lleol ac i annog mwy o seilwaith. A ddoe, yn y datganiad llafar ar y cynllun aer glân, efallai i chi fy nghlywed yn dweud mai un peth rydym yn ei ystyried yw coedwigoedd bach, sef darnau bach o dir, ac yn aml yn dir sector cyhoeddus mewn ysbytai neu ysgolion, er enghraifft, lle gallwn blannu nifer fechan o goed yn unig. Yn amlwg, byddai gan awdurdodau lleol ran i'w chwarae yn hynny o beth.
English: Thank you, Presiding Officer. Minister, is it still your intention to bring forward the regulations and enforce those regulations on water quality from 1 January next year?
Welsh: Diolch, Lywydd. Weinidog, ai eich bwriad o hyd yw cyflwyno'r rheoliadau a gorfodi'r rheoliadau hynny ar ansawdd dŵr o 1 Ionawr y flwyddyn nesaf?
English: I will be making a statement before the end of term.
Welsh: Byddaf yn gwneud datganiad cyn diwedd y tymor.
English: I thank you for that. It is regrettable obviously that it will be in written form, rather than oral, but I appreciate pressures on time. I do detect that maybe there is a little bit of movement, and that would be welcomed by the sector, I'm sure. You did a regulatory impact assessment on this particular issue. Can you confirm today how many farms and how many jobs might be lost and what that regulatory impact assessment highlighted, because surely that's what it looked at if these regulations were to be implemented as understood by the industry?
Welsh: Diolch. Mae'n siomedig, yn amlwg, y bydd hynny ar ffurf ysgrifenedig, yn hytrach nag ar lafar, ond rwy'n derbyn bod pwysau o ran amser. Rwy'n synhwyro rhywfaint o symud, efallai, a byddai'r sector yn croesawu hynny, rwy'n siŵr. Fe gynhalioch chi asesiad effaith rheoleiddiol ar y mater penodol hwn. A allwch gadarnhau heddiw faint o ffermydd a faint o swyddi a allai gael eu colli, a'r hyn a amlygwyd yn yr asesiad effaith rheoleiddiol hwnnw, oherwydd mae'n siŵr mai ar hynny y bu'n edrych os yw'r rheoliadau hyn i'w gweithredu fel y mae'r diwydiant yn deall?
English: I'm not able to give you that information at this moment. There is a great deal of work going on - you're quite right. The reason I haven't been able to bring forward the statement up to now is because I've asked my officials to go back several times and get further advice. I met with the farming unions, again, I think it was a fortnight ago, to discuss the issue with them. You'll be aware of the Wales land and water management forum. They are meeting again on Monday. So, I am looking to get as much advice as I can before I bring the regulations in.
Welsh: Ni allaf roi'r wybodaeth honno i chi ar hyn o bryd. Mae llawer iawn o waith yn mynd rhagddo - rydych yn llygad eich lle. Y rheswm nad wyf wedi gallu rhoi'r datganiad hyd yn hyn yw am fy mod wedi gofyn i fy swyddogion fynd yn ôl sawl gwaith a chael cyngor pellach. Cyfarfûm ag undebau'r ffermwyr eto bythefnos yn ôl, rwy'n credu, i drafod y mater gyda hwy. Fe fyddwch yn ymwybodol o fforwm rheoli tir a dŵr Cymru. Maent yn cyfarfod eto ddydd Llun. Felly, hoffwn gael cymaint o gyngor ag y gallaf cyn cyflwyno'r rheoliadau.